《读雪蓬集》
明代·潘翥

人中仪表黄东阿，华词藻辩如悬河。
秋波千顷挠不浊，但觉四悬春风和。
早年通籍丝纶阁，诏选儒臣拯民瘼。
百里柯亭栖凤鸾，一麾古郓翔雕鹗。
交陈百务情非愆，偶蹶霜蹄众所怜。
归来倅领文翁铎，回首伤心叔夜弦。
朝夜开卷披光彩，一似骊珠照沧海。
弟子谁为宋玉招，故人独有山公在。
愁来翘首怅东津，海水潺潺海上昏。
惟有白云山万叠，百年从此忆清尘。

作者简介：潘翥，字景翔。南海人。清钱谦益《列朝诗集》甲集第二一有传。